Ahkmou

▾1.

> "*Hvis I fem vil risikere jeres liv, så fortsæt, men regn ikke med mig. Jeg holder øje med det, der er vigtigst: mig selv.*"
> — Ahkmou, *Trial by Fire*
>
>

Metru
Formindsket

Metru
Formindsket

Metru
Formindsket

**Ahkmou** er en forræderisk Po-Matoraner, som stammer fra Metru Nui.

## Biografi

### Metru Nui

Ahkmou var en Po-Matoraner med en ret egoistisk personlighed og på Metru Nui havde han tendensen til at lave en række skarnstreger på bekostning af andre. På Metru Nui arbejdede og boede han som bygmester og billedhugger i Po-Metru. Han var dygtig til mange ting i sit arbejde, men mester i ingen, og han glemte aldrig alle de gange, han var kommet til kort over for Onewa, en anden po-matoransk billedhugger. Denne kappestrid gjorde Ahkmou bitter og vred. Ahkmou var bekendt med Ko-Matoraneren Ehrye, og de to spillede ofte Akilini.

Ahkmou blev en af ​​seks Matoranere (Nuhrii, Orkahm, Vhisola, Tehutti, Ehrye og ham selv), som hver kendte til en af de seks Store Diskes skjulesteder. Dette tiltrak opmærksomheden fra de Mørke Jægere Nidhiki og Krekka, som for nylig var ankommet til Metru Nui. Den snedige Nidhiki brugte Ahkmous rivalisering med Onewa til at overbevise ham om at hjælpe ham med at skaffe alle de Store Diske. Han lovede Ahkmou, at han ville blive godt betalt, og at han ikke længere ville forstyrre Ahkmou, når han havde fuldført opgaven. For at hjælpe ham i hans mission, gav Nidhiki Ahkmou navnene på de andre fem Matoranere, som vidste, hvor de Store Diske kunne findes, og Ahkmou sendte en række falske meddelelser til de andre fem Matoranere, der førte hver af dem ind i fælder, der var sat op af Nidhiki.

I mellemtiden, kort efter at yderligere seks Matoranere var blevet forvandlet til Toa Metruerne, modtog Toa Vakama et syn, der viste ham, at de seks Store Diske var nødvendige for at besejre Morbuzakherne, og navnene på Matoranerne, der kendte til deres placeringer. Dette fik Toa Metruerne til at begive sig ud og finde Matoranerne, som hver på mystisk vis var forsvundet på grund af Ahkmous handlinger. Efter at Vhisola, Nuhrii og Tehutti var blevet reddet af Nokama, Vakama og Whenua, blev Nidhiki utålmodig med Ahkmou og introducerede ham for Krekka, hans store brutale partner, som en trussel om, at han skulle fuldføre sin opgave uden nogen fejl. For bedre at spille rollen som en Matoraner i knibe, sørgede Ahkmou for, at Toa Onewa fandt ham "fanget" på toppen af ​​en stor skulptur i Po-Metrus Skulpturvidder. Onewa var klar over, at Ahkmou ikke var i nogen reel fare, da Ahkmou ofte klatrede på skulpturer som den for sjov. Da Onewa udviste mistro, forsøgte Ahkmou at flygte til Skakstation 445, det travleste transportknudepunkt i Po-Metru, hvilket en besked hugget og efterladt af Nidhiki oven på skulpturen havde foreslået. Onewa så også beskeden og fangede Ahkmou ved Skaktstationen, før han kunne flygte i skaktsystemet. Det var, da Onewa fik et glimt af Nidhiki, der så på fra skyggerne, at han begyndte at forstå. Ahkmou indvilligede modvilligt i at tage Onewas parti.

Efter at have fundet alle seks forsvundne Matoranere mødtes Toa Metruerne ved Det Store Tempel. Vakama havde mistanke om, at en af ​​Matoranerne havde snydt de andre, og efter at have diskuteret alle de spor, de havde lagt mærke til, indså de, at det højst sandsynligt var Ahkmou. Fordi alle seks Matoranere stadig var nødvendige, blev de enige om at holde den mistanke tilbage for øjeblikket. Ahkmou ledsagede Vakama, Onewa og Nuhrii i deres søgen efter Ta-Metrus Store Disk i Ildgruberne og Po-Metrus Store Disk i Skulpturvidderne, men hjalp ikke med at tage dem. Ahkmou havde informeret Onewa om, at Po-Metrus Store Disk var på toppen af ​​"bjerget i balance"-skulpturen i Po-Metrus Skulpturvidder.

Da Toa Metruerne havde samlet alle de Store Diske, tog de med Matoranerne til Ta-Metru for at konfrontere Morbuzakhernes Kongerod i Den Store Smelteovn i Ta-Metru. Undervejs gik de gennem en forladt bygning med et loft beklædt med Morbuzakh-frø. Efter at have flygtet med nød og næppe, efter at frøene begyndte at falde ned over dem og spire, forsøgte Ahkmou at løbe sin vej. På dette tidspunkt indså Onewa, at Ahkmou bestemt var forræderen og konfronterede ham med det.

Da gruppen nåede gangen, der førte ind i Den Store Smelteovn, gik Toa Metruerne ind, mens Matoranerne fik besked på at blive tilbage. Da Toa Metruerne nær var blevet besejret, efter Morbuzakh-ranker angreb og skød hundredvis af torne mod dem, dannede Ahkmou en Matoran Nui med Nuhrii, Orkahm, Vhisola, Tehutti og Ehrye for at hjælpe Toa Metruerne med at flygte ind i hovedkammeret og kæmpe mod Morbuzakherne. Efter at Matoranerne delte sig igen, gik Ahkmou af sted på egen hånd for at finde sin egen skæbne. Kort efter dette blev han fanget af Vahkier og sat ind i en Matoranerkugle. Det var der, han faldt i en dyb søvn og ville miste sin hukommelse på grund af sit langvarige ophold i kuglen. Hans kugle blev formentlig båret af en Vahki-transport til et stort lagerområde under Colosseum sammen med alle de andre Matoranere fra Metru Nui.

Lige efter Den Store Katastrofe ramte Metru Nui, reddede Toa Metruerne ham i hans kugle fra under Akilini-feltet/banen i Colosseum for at tage ham med på deres rejse til Mata Nui. De fastgjorde hans kugle til bunden af ​​*Lhikan*, en Vahki-transport, de rejste i, og deres midlertidige søfartøj, for at holde den flydende. Mens han rejste gennem de underjordiske floder, der fører til Mata Nui, mistede Toa Metruerne hans kugle til flodlejet, da en massiv bølge skabt af Mavrahs Rahi rystede fartøjet og løsnede hans kulge. Teridax fandt senere hans kugle hvilende på bunden af ​​floden og vækkede ham med sin egen kraft. Teridax fortalte Ahkmou alt om Metru Nui og fortalte ham løgne, der overbeviste ham om, at Toa Metruerne og Matoranerne havde forladt ham.

### Mata Nui

Teridax sendte Ahkmou til Mata Nui for i hemmelighed at arbejde for ham som grossist i Po-Koro. Ahkmou kom ind i Po-Koro-samfundet senere end andre, men ingen af de andre Matoranere satte spørgsmålstegn ved hans pludselige fremkost, da deres minder stadig var ved at komme sig fra Matoranerkuglerne. Ahkmous krop var skrumpet sammen med alle de andre Matoranere som følge af at have været i sin kugle for længe. Da Turaga Onewa indså, hvad Ahkmou vidste, sagde han strengt til Ahkmou, at han ikke måtte afsløre nogen af Metru Nuis hemmeligheder til nogen af Matoranerne.

En gang i Po-Koro forsøgte Ahkmou at tjene til livets ophold ved at sælge "heldige Ghekulaer" til overtroiske Matoranere. Turaga Onewa satte en stopper for dette. Ahkmou solgte senere Kolhii-bolde inficeret med Teridax' indflydelse, kaldet Kometer, til Matoranere fra Po-Koro. Kometerne blev et modefænomen blandt Po-Matoranerne, og Po-Koros indbyggere blev hurtigt syge. Som hævn for en skade, han faktisk aldrig pådrog sig, sørgede den hævngerrige Ahkmou for, at Hewkii var blandt de første, der blev syge. Takket være Takua blev kilden til de inficerede Kolhii-bolde imidlertid opdaget i en Nui-Jaga-rede inde i Po-Wahis stenbrud, og Toa Mata Pohatu destruerede de inficerede Kolhii-bolde i stenbruddet. Før Matoranerne dumpede alle de inficerede Kolhii-bolde, flygtede Ahkmou og efterlod kun et skilt ved sin bod, hvor der stod "Ude at fiske." Senere, efter nogen tid, vendte Ahkmou tilbage til Po-Koro. På dette tidspunkt vidste Turaga Onewa, at Ahkmou var allieret med Teridax.

Under Bohrokernes invasionen af Po-Koro i Bohrok-invasionen, blev Ahkmou og de andre Po-Matoranere evakueret til Ga-Koro og vendte tilbage til deres egen landsby, efter at Bohrokerne var blevet besejret af Toaerne.

Efter at Toa Nuvaerne besejrede Bohrok-Kalerne, blev Ahkmous krop ændret til en større, mere adræt form sammen med alle de andre Matoranere ved at bruge Turagaernes viden om rekonstruering. Ahkmou fortsatte med at arbejde som butiksejer i Po-Koro og opførte sig ikke forkert igen.

Eftersom Ahkmou troede, at Teridax var død efter Takanuva besejrede ham og genopdagede Metru Nui for Turagaerne, hjalp Ahkmou til at begynde med Po-Matoranerne med at udvide de tunneler, der fører til Sølvhavet. Da alt var klar, sejlede Ahkmou til Metru Nui med alle de andre Matoranere. Ahkmou var det tilsigtede mål for et skyggeigle-angreb af Makuta Icarax, men den angreb i stedet Takanuva.

### Teridax' regime

Efter Makuta Teridax overtog det matoranske univers, blev Ahkmou udnævnt til "Turaga" for Metru Nui. Med sin nye autoritet forbød Ahkmou alle uautoriserede kunstværker i byen, fjernede alle tidligere statuer af Toaer og beordrede alle Po-Matoranere til at hugge statuer af Teridax.

Da Teridax blev dræbt, forlod Ahkmou universet og rejste til Spherus Magna, og han forsøger nu at indynde sig hos Glatorianerne.

### Alternate Universes

#### Toa-Imperiets alternative univers

I dette alternative univers var Ahkmou en del af en modstandsbevægelse ledet af Pohatu og Lesovikk. Forud for Takanuvas første møde med gruppen, blev Ahkmou sendt ud for at samle alle Makutaerne, der befandt sig i byen, for at hjælpe med oprøret mod Tuyet. Senere, under et slag uden for Colosseum, hjalp Ahkmou Krakua med at dræbe Gali, men blev derefter frosset af Kopaka og smadret af Onua, hvilket slog ham ihjel.

## Evner og særpræg

Hele sit liv har Ahkmou kun gjort det, der var for hans eget bedste. På Metru Nui arbejdede han for Nidhiki og forsøgte at skaffe ham de Store Diske, imod at han ville opnå beskyttelse. Senere forrådte han de Mørke Jægere og allierede sig med Toa Metruerne for at opnå beskyttelse, da det ikke lykkedes ham at skaffe de Store Diske. Da Toa Metruerne bragte Matoranerkuglerne til Mata Nui, var Ahkmous gået tabt, men han var blevet fundet og vækket af Teridax, som fyldte Ahkmous tomme sind med løgne. Teridax fortalte Ahkmou, at han var bestemt til at være en Toa, men Toa Metruerne holdt ham væk fra denne skæbne. Idet han havde meget lidt moral, udnyttede han overtroiske Matoranere, både på Metru Nui og Mata Nui, bot for at tjene penge. Den eneste gang, han rent faktisk hjalp Toaerne af sit hjertes godhed, var, da han dannede en Matoran Nui med fem andre Matoranere på Metru Nui.

Han var en fremragende billedhugger på Metru Nui, men misundte altid Onewas større færdigheder. Han var en fantastisk klatrer og klatrede han også op i statuer og skulpturer som led i practical jokes. Da han blev sælger, solgte han "Heldige Ghekulaer" og derefter inficerede Komet-bolde, hvilket krævede Takua og Pohatus samlede evner at afsløre.

Som alle andre Po-Matoranere er Ahkmou stærkere end Matoranere for andre elementer.

### Redskaber

Ahkmou bar ofte en niveau tre Kanoka-disk med regenereringskraften og en kode på 373, perfekt til at reparere fejl, der blev begået under udskæring af sten. Som med de fleste billedhuggere medbragte han også standardudskæringsværktøjer.

## Sætoplysninger

 Fil:Ahkmou-sæt.png
8610 Ahkmou blev udgivet i begyndelsen af ​​2004 som et af Metru Nui-Matoraner-sættene. Ahkmou bar en lysebrun Kanohi Rau med sølvafmærkning på toppen af ​​masken, for at indikere, at det var en kraftesløs Kanohi, der var blevet malet lysebrun, præcis som andre Matoraneres masker kanonisk er sølv eller grå og bliver farvet med maling. Sættet indeholdt også en Kanoka-diskkaster og en Po-Metru Kanoka-disk, som kunne lyse i mørket og havde en speciel kode på sig. Denne kode kunne indtastes på BIONICLE-hjemmesiden for at opnå Kanoka Club-point.

Ahkmou kunne også kombineres med 8607 Nuhrii og 8611 Orkahm for at skabe Kinloka-kombinationsmodellen.

## Citater

> "*Det sidste, han huskede, var, at han sad i Colosseum og følte en stor svaghed komme over sig. Mærkeligt nok, for en Matoraner, der havde forsøgt at forråde Toa Metruerne og byen, var hans sidste tanker: Hvor er Toaerne? Hvorfor er de her ikke for at redde mig?*"
> — Fortælleren, *Voyage of Fear*
>
>

> "*Da han lyttede til det indviklede net af løgne, der blev spundet af Makuta, lovede han, at han ville hævne sig på Toaerne, Turagaerne og Matoranerne, hvor end de måtte gemme sig.*"
> — Fortælleren, *Time Trap*
>
>

> "*Hellere have en undergangshugorm ved siden af sin seng end at lade den rende omkring frit. Så vil man i det mindste vide, fra hvilken retning dens angreb vil komme.*"
> — Turaga Vakama, *Mørkets regime*
>
>

## Trivia

* BIONICLEs historie-team overvejede kort at lade Ahkmou forvandles til en Skyggens Toa og spille en stor rolle i historien i 2008. Selvom denne plan ikke blev til til noget, rejste Icarax i den sidste historie til Metru Nui for at dræne Ahkmous lys. Men da Makutaen ankom, greb han en mulighed og angreb Takanuva i stedet for Ahkmou.
* Scenen med Ahkmous forretning i *Mata Nui Online Game II: The Final Chronicle* har navnet `AkmuosShop`. Dette tyder på, at Akmuo kan have været et tidligt navn for Ahkmou.

## Optræder i

* *BIONICLE Adventures 1: Mystery of Metru Nui*
* *BIONICLE Adventures 2: Trial by Fire*
* *BIONICLE Adventures 5: Voyage of Fear*
* *BIONICLE Adventures 10: Time Trap*

**Guidebøger**
* *BIONICLE: Metru Nui - City of Legends*
* *BIONICLE: Encyclopedia*
* *BIONICLE: Encyclopedia Updated*
* *BIONICLE 16: Toa Metru!*
* *BIONICLE 17: Disks of Danger*
* *BIONICLE 18: Seeds of Doom*

**Promoveringsværker**
* *BIONICLE: The Beginning*
* *Et mørkt spejl* **(AU)**
* *Mørkets regime* **(N)**
* *Mata Nui Online Game* **(FO) (NN)**
* *Mata Nui Online Game II: The Final Chronicle*

**CD'er**
* *Toa Metru mini promo-CDer*
	+ *Onewas Toa Metru mini promo-CD*

## Referencer

1. ↑ 1,0 1,1 1,2
*BIONICLE: Den opdaterede encyklopædi*, s. 7.
2. ↑ 2,0 2,1
*Mystery of Metru Nui*. BIONICLE Adventures 1.
3. ↑ 3,0 3,1 3,2
*Trial by Fire*. BIONICLE Adventures 2.
*Voyage of Fear*. BIONICLE Adventures 5.
*Time Trap*. BIONICLE Adventures 10.
*BIONICLE: Den opdaterede encyklopædi*, s. 38.
*Mata Nui Online Game*.
8. ↑ "Official Greg Dialogue," side 73, opslag 2901. BZPower.
9. ↑ "Kapitel 3."

*Mørkets regime*.
10. ↑ BZPower: Farshtey Feed, 11. maj 2010 (archive)
11. ↑ "Official Greg Dialogue," side 295, opslag 11800. BZPower.
12. ↑ "Official Greg Dialogue," side 297, opslag 11859. BZPower.
13. ↑ "Chat with Greg Farshtey," side 366, opslag 10582887. LEGO Message Boards.
14. ↑ Why were the plans to make Ahkmou into a Toa scrapped?, Opslag 2 - The TTV Message Boards

## Eksterne links

* 8610 Byggevejledning til Ahkmou via LEGO.com

en:Ahkmou
de:Ahkmou
fr:Ahkmou
es:Ahkmou